पीके राय कॉलेज में सत्र 2017-18 से नहीं होगी इंटर की पढ़ाई
आरएस मोर कॉलेज में हो चुकी है इंटर की पढ़ाई बंद करने की घोषणा
पीकेराय कॉलेज में आने वाले सत्र से इंटर की पढ़ाई नहीं होगी। ही कॉलेज में मैट्रिक और इंटर का परीक्षा केंद्र ही बनाया जाएगा। कॉलेज प्रशासन की ओर से इस संबंध में प्रस्ताव झारखंड एकेडमिक काउंसिल को भेजा जा रहा है। दरअसल कॉलेज प्रशासन की ओर से मंगलवार को कॉलेज में स्टॉप काउंसिल की बैठक बुलाई गई थी। बैठक में इंटर की पढ़ाई बंद करने का प्रस्ताव रखा गया। बैठक में सभी सदस्यों ने एक स्वर में इस प्रस्ताव का समर्थन करते हुए उसे पारित कर दिया। बैठक में इंटर की पढ़ाई बंद करने के पीछे तर्क दिया गया कि कॉलेज में इंटर से पीजी तक की पढ़ाई करवाई जाती है। जबकि नामांकित छात्र संख्या के अनुपात में आधारभूत संरचना और शिक्षक काफी कम है। इस बजह से तीनों कोर्स की पढ़ाई नहीं हो पाती है। बैठक की अध्यक्षता कर रहे प्राचार्य डॉ एसकेएल दास ने बताया कि स्टॉप काउंसिल के प्रस्ताव को जल्द ही जैक को भेजा जाएगा। जैक की अनुमति के इंतजार में सत्र 2017-18 का नामांकन नहीं लिया जाएगा। इसके साथ ही इस बात की जानकारी स्कूली शिक्षा एवं साक्षरता विभाग, उच्च, तकनीकी शिक्षा एवं कौशल विकास विभाग को भी जानकारी दी जाएगी।
^पीके राय कॉलेज स्टॉफ काउंसिल की बैठक में सभी ने सर्वसम्मति से सत्र 2017-18 से इंटर की पढ़ाई बंद करने का प्रस्ताव पास कर दिया है। अब जैक को इस संबंध में पत्र लिख कर कॉलेज स्टॉफ काउंसिल के फैसले से अवगत करवा दिया जाएगा। वहीं एसएसएलएनटी महिला कॉलेज में बुधवार को इस संबंध में बैठक रखी गई है। डॉएसकेएल दास, प्राचार्य, पीके राय कॉलेज, धनबाद
आरएस मोर कॉलेज गोविंदपुर प्रशासन की ओर से पिछले सत्र में ही झारखंड एकेडमिक काउंसिल को पत्र लिख कर इंटर की पढ़ाई बंद करने का घोषणा की जा चुकी है। जवाब में जैक ने भी जवाबी पत्र भेजते हुए कॉलेज में इंटर की पढ़ाई बंद करने से कोई आपत्ति नहीं होने की जानकारी दे चुका है। ऐसे में तय माना जा रहा है कि सत्र 2017-18 में आरएस मोर कॉलेज में इंटर की पढ़ाई नहीं होगी।
एसएसएलएनटी महिला कॉलेज प्रशासन की ओर से बुधवार को स्टाफ काउंसिल की बैठक आयोजित की गई है। बैठक में इंटर की पढ़ाई बंद करने, इंटर की परीक्षा आयोजित नहीं करने समेत कई अन्य विषयों पर चर्चा की जाएगी। कॉलेज प्रशासन की ओर से इसके लिए दोपहर एक बजे आयोजित बैठक में सभी शिक्षक और कर्मचारियों को शामिल होने का निर्देश दिया है।
एसएसएलएनटी महिला कॉलेज में स्टाफ काउंसिल की बैठक आज
hin_Deva hin_Deva hin_Deva hin_Deva hin_Deva hin_Deva hin_Deva